SET ปิดเช้าบวก 4 จุด รับแรงซื้อ TIDLOR มูลค่าซื้อขายหนาแน่น 6.5 หมื่นลบ.
SET ปิดเช้าบวก 4 จุด รับแรงซื้อ TIDLOR มูลค่าซื้อขายหนาแน่น 6.5 หมื่นลบ. โดยดัชนีช่วงเช้าปิดที่ระดับ 1,589.21 จุด เพิ่มขึ้น 4.18 จุด หรือ 0.26% มูลค่าการซื้อขาย 6.5 หมื่นล้านบาท
10 พ.ค. 2564

ผู้สื่อข่าวรายงานว่า ดัชนีช่วงเช้าปิดที่ระดับ 1,589.21 จุด เพิ่มขึ้น 4.18 จุด หรือ 0.26% มูลค่าการซื้อขาย 6.5 หมื่นล้านบาท
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้แกว่งตัวทั้งแดนบวก-ลบ คล้ายกับตลาดหุ้นภูมิภาคเอเชีย หลังจากตัวเลขการจ้างงานนอกภาคเกษตรของสหรัฐฯออกมาเติบโตน้อยกว่าคาด ทำให้คลายความกังวลในเรื่องการปรับขึ้นอัตราดอกเบี้ยของสหรัฐฯ ส่งผลให้เงินดอลลาร์สหรัฐฯอ่อนค่าลง สวนทางสกุลเงินในเอเชียที่แข็งค่าขึ้น ทำให้มีแรงซื้อเข้ามาในเอเชีย
อย่างไรก็ดี ตลาดฯยังไม่มีปัจจัยขับเคลื่อนใหม่ จึงเผชิญแรงขายทำกำไรระหว่างทาง แต่เช้านี้นักลงทุนให้ความสนใจซื้อขายหุ้น TIDLOR เป็นหลัก พร้อมให้ติดตามการทยอยประกาศผลประกอบการของบริษัทจดทะเบียนต่อไป ส่วนนอกประเทศให้ติดตามตัวเลขเงินเฟ้อและยอดค้าปลีกของสหรัฐฯที่จะทยอยออกมาในสัปดาห์นี้
สำหรับแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯยังมีโอกาสขยับขึ้นไปต่อได้ พร้อมให้แนวรับ 1,577 จุด ส่วนแนวต้าน 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TIDLOR  มูลค่าการซื้อขาย  21,782.11 ล้านบาท  ปิดที่  50.00 บาท เพิ่มขึ้น 13.50 บาท
DELTA   มูลค่าการซื้อขาย   2,432.31 ล้านบาท  ปิดที่ 442.00 บาท เพิ่มขึ้น 40.00 บาท
KBANK   มูลค่าการซื้อขาย   1,441.59 ล้านบาท  ปิดที่ 126.00 บาท เพิ่มขึ้น  1.00 บาท
OR      มูลค่าการซื้อขาย   1,220.77 ล้านบาท  ปิดที่  29.50 บาท ลดลง   0.25 บาท
SAWAD   มูลค่าการซื้อขาย     971.23 ล้านบาท  ปิดที่  81.75 บาท ลดลง   0.75 บาท